news_article: Pittsburgh Penguins harjoitteli voitokkaasti jääkiekkoa Helsingissä torstaina. Sidney Crosbyn ja Jevgeni Malkinin tähdittämä Penguins kukisti Jokerit 4–1 (2–0, 0–0, 2–1).
  Ottelun tempo ei päätä huimannut, ja tilanteisiin mentiin piirun verran varovaisemmin ja kiltimmin kuin normaalisti. Tämä oli toki jo etukäteen tiedossa suurimmalla osalla täyteen pakatun hallin yleisöstä.
  – Emme pelanneet parasta peliämme. Onnistuimme kuitenkin isommassa kaukalossa ihan kohtuullisesti, Crosby sanoi.
  Crosby show'takin nähtiin. Joukkueen kapteeni ja NHL:n kenties suurin tähti väläytteli taitojaan ja syötti kolme maalia.
  Janne Pesonen yritti vakuuttaa Pittsburghin valmennusjohtoa, ja syötti yhden maalin.
  Pesonen sai kunnian luistella Penguinsin avauskentälliseen, jossa hänen rinnallaan viiletti myös Pittsburghin ykköstähtiin kuuluva Jevgeni Malkin.
  – Hyvät äijät olivat vierellä. Ihan hyvin meni, mutta parempaankin olisi ehkä pitänyt pystyä, Pesonen tuumi.
  Pittsburgh hallitsi ensimmäistä erää. Crosby sai syöttöpisteen erän molempiin Pittsburgh-osumiin. Varsinkin Crosbyn tarjoilu toiseen maaliin oli näyttävä, kun mies veivasi limpun maalin eteen Ruslan Fedotenkolle.
  Malkin ampui ottelun avausmaalin ylivoimalla.
  Jokereillakin oli avauserässä paikkansa, vaikka joukkueen syöttöpeli olikin ankeaa. Paras maalipaikka oli entisellä Pittsburgh-hyökkääjällä Jani Ridalla, joka suti avopaikasta ohi.
  Toisessa erässä Jokerit sai ajoittain juonesta kiinni, mutta maalit jäivät näkemättä.
  Kolmannessa erässä Brooks Orpikin koukkaamista seurasi rangaistuslaukaus, josta Janne Lahti pisti tyylikkäästi limpun verkkoon.
  Lahti oli myös lähellä tasoittaa ottelun, mutta veto osui hänen epäonnekseen ylärimaan. Tämän jälkeen Pittsburgh meni menojaan.
  – Jokerit halusivat pelata hyvin kotiyleisönsä edessä ja tekivät kovasti töitä, Crosby jakoi tunnustusta.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result penalty penalty goal penalty goal penalty penalty goal penalty penalty goal penalty goal saves saves saves
events.home_team: Jokerit
events.guest_team: Pittsburgh
events.score: 1–4 0–1 0–2 1–2 1–3 1–4
events.periods: 0–2 0–0 1–2
events.features: power play
events.features: power play
events.features: short-handed empty net
events.player: Mikko Jokela Jyrki Louhi Jevgeni Malkin Janne Pesonen Ruslan Fedotenko Sidney Crosby Kimmo Pikkarainen Janne Lahti Janne Lahti Kimmo Pikkarainen Tyler Kennedy Janne Pesonen Pascal Dupuis Juuso Riksman Marc-Andre Fleury Dany Sabourin
events.assist: Alex Goligoski Sidney Crosby
events.assist: Sidney Crosby Miroslav Satan
events.assist: Janne Pesonen Kris Letang
events.assist: Sidney Crosby Hal Gill
events.team: home home guest guest guest guest home home home home guest guest guest home guest guest
events.team_name: Jokerit Jokerit Pittsburgh Pittsburgh Pittsburgh Pittsburgh Jokerit Jokerit Jokerit Jokerit Pittsburgh Pittsburgh Pittsburgh Jokerit Pittsburgh Pittsburgh
events.time: 2.32 7.33 9.0 16.41 19.51 29.07 37.11 45.03 46.12 50.26 52.0 59.15 59.47
events.penalty_minutes: 2 2 2 2 2 2 2 2
events.saves: 23 18 6